વેરાવળ : ગીર-સોમનાથ કોગ્રેંસના આગેવનોએ સોમનાથ બાયપાસ ચકકાજામ કર્યો. રાજયમાં ચાલતા ખેડૂત આંદોલન અંતર્ગત કોગ્રેંસ ખેડૂતોની માંગણીઓ રાજય સરકાર પૂરી કરતી ન હોવાથી ખેડૂત વિરોઘી સરકારની નિતીનો વિરોઘ કરવા કોગ્રેંસ ત્રીદિવસીય આંદોલન કરવાની જાહેરાત કરી હતી. જે અંર્તગત આજે સવારે ગીર સોમનાથ જિલ્લા કોંગ્રેસ પ્રમુખ એવા તાલાલાના ઘારાસભ્ય ભગવાનભાઇ બારડની આગેવાનીમાં કોંગીના ઘારાસભ્યો, જીલ્લાના આગેવાનો અને મોટી સંખ્યામાં કાર્યકરો સોમનાથ બાયપાસ ચોકડીએ એકત્ર થઇ સામુહીક રીતે સોમનાથ બાયપાસ હાઇવે પર ઘસી આવી બેસી જઇ ચક્કાજામ કરી ભાજપ સરકાર વિરુદ્ધ સૂત્રોચ્ચાર કર્યા હતા. આ તકે હાઇવે પર વાહનોની લાંબી કતારો લાગી જતા પોલીસ સ્ટાફ દ્રારા કોંગી આગેવાનો અને કાર્યકરોને રસ્તા પરથી ઉઠાડી પોલીસ વેનમાં સ્ટેશને લઇ જવામાં આવેલ હતા. પોલીસે તાલાલાના ઘારાસભ્ય ભગવાનભાઇ બારડ, કોડીનારના ઘારાસભ્ય મોહનભાઇ વાળા, હીરાભાઇ રામ, કાજલ લાખાણી, કરશન બારડ, ડી.બી.સોલંકી, પ્રતાપ જાદવ, ડાયાભાઇ વઘાસીયા, બકુલ ચાપડીયા, દિનેશ રાયઠઠા, વલ્લભ માકડીયા, નારણભાઇ મેર, દેવાયત વાઢેર, મનસુખભાઇ ગોહેલ, પીન્ટુ બારડ, અનવર પટેલ, દેવાયત ભગત સહિત ૪૩ જેટલા કોંગી કાર્યકરોની અટકાયત કરી પોલીસે સ્ટેશન લઈ જઇ એકાદ કલાક બાદ છોડી મુકાયા હતા.